[{"text_idx": "#000004", "text": "MONTREAL, PALMA... Urtearen azkena hemen berean dugu, eta pare bat aste baizik ez dira falta Eguberria hel dadin. Urte guziz bezala, Diasporako euskal elkarteek aitzinatu egin dituzte heien Eguberriko bestak eta, batzuk elgarrekin eta beste batzuk banan bana, ari dira ospatzen abenduari euskal egutegian dagozkion orri eta hitzordu azpimarratuak. Jaiotzak, Olentzero eta Gabonetako ospakizunetako frango, egin dira jadanik edo eginen dituzte ondoko egunetan munduan barreiatu euskal etxeetan. Jendea azkenekoz ari da biltzen aurtengoz, ardura Euskararen Eguna, San Frantses Xabier, Nafarroaren Eguna, ikasturtearen bukaera, Gabonak eta urtearen bukaera ekitaldi bakarrean ospaturik. Asteburu huntan jinen da, konparazio, Olentzero, Quebec-eko Montrealeko Euskal Etxera, edo Palma Mallorcakora, eta igande huntan eginen dute Eguberri Besta, meza eta jaiotz biziduna San Frantziskoko Euskal Etxean. Edo 17an Bruselako Euskal Etxean. Hamarnaka dira munduan ber gauza eginen dutenak, batzuetan Santa edo Bizarzuriren bisita ere tarteko, eta gero eta gehiago Olentzerorekin, Australiatik Ingalaterraraino eta Argentinako Chascomusetik Estatu Batuetako Homedale-raino, hiri eta herrialde horietako hamaika euskal etxetan."}, {"text_idx": "#000006", "text": "ESTRASBURGORA. Hala abiatuko dira heldu den astean Paueko Lagunt eta Maita euskal etxeko Hegaldia koraleko lagunak, Alsazia aldera. Abenduaren 12tik 16rako bidaian, Europako Parlamentua bisitatu eta zenbait kontzertu emanen dituzte, 13an eta 14an Legebiltzarrean berean eta Estrasburgon, baita lehenagoko eta ondoko egunetan ere. Aupa Hegaldia!"}, {"text_idx": "#000008", "text": "Nahiz bertsularitza ez den xapelgoetara mugatzen, nola ez aipa Irun\u0303ean beharra den gertakari historikoa. Nafarroa Arenan jokatuko den Euskal Herriko Bertsulari Txapelketaren azken haitadan milaka bertsuzale bilduko dira. Euskal irratiek eta telebistak zuzenean hedatuko dituzte goizeko eta arratsaldeko saioak. ..."}, {"text_idx": "#000014", "text": "Estitxu Robles kolegioa: Gaztefilm festibalean"}]